રાઠોડના આવ્યા અને ધરમને અંદર ખસેડવામાં આવ્યો ત્યારથી જ હોસ્પીટલમાં ઉભા લોકો જુદી જુદી અટકળો કરવા માંડ્યા હતા. અને એમાં પણ કેટલાયના શબ્દો રાઠોડે સાંભળ્યા હતા. એમાં એકાદ અટકળ એવી પણ હતી કે રાઠોડના માર ના કારણે ધરમનું મોત થયું હશે, અને એવી અટકળો રાઠોડને ઘાવ પર નીમકનું કામ કરતા હતા ! પણ એ કરી પણ શું શકે… કેટલાના મોઢા બંધ કરાવવા…! અલબત્ત રાઠોડની ધાકથી કોઈ એની નજીક તો ફરકતું પણ નહોતું, પણ અન્ય ઓળખીતા કે ઢીલાપોચા દેખાતાં કોન્સ્ટેબલ્સ પાસેથી વાત વાતમાં લોકો વાતો કઢાવી રહ્યા હતા…!